CELEX: 32021R1412
Language: et
Date: 2021-08-27 00:00:00
Title: Komisjoni rakendusmäärus (EL) 2021/1412, 27. august 2021, millega antakse luba kasutada raud(III)tsitraatkelaati põrsaste ja vähemlevinud sealiikide söödalisandina (loa hoidja Akeso Biomedical, Inc. USA, keda liidus esindab Pen & Tec Consulting SLU) (EMPs kohaldatav tekst)

30.8.2021   
               
               
                  ET
               
               
                  Euroopa Liidu Teataja
               
               
                  L 304/14
               
            
         KOMISJONI RAKENDUSMÄÄRUS (EL) 2021/1412,
         27. august 2021,
         millega antakse luba kasutada raud(III)tsitraatkelaati põrsaste ja vähemlevinud sealiikide söödalisandina (loa hoidja Akeso Biomedical, Inc. USA, keda liidus esindab Pen & Tec Consulting SLU)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:
         
                     (1)
                  
                  
                     Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord.
                  
               
                     (2)
                  
                  
                     Kooskõlas määruse (EÜ) nr 1831/2003 artikliga 7 on esitatud taotlus lubada kasutada raud(III)tsitraatkelaati. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
                  
               
                     (3)
                  
                  
                     Taotluses käsitletakse loa andmist raud(III)tsitraatkelaadi kasutamiseks põrsaste ja vähemlevinud sealiikide (piima- ja võõrdepõrsad) söödalisandina ning selle liigitamist söödalisandite kategooriasse „zootehnilised lisandid“ ja funktsionaalrühma „muud zootehnilised lisandid“.
                  
               
                     (4)
                  
                  
                     Euroopa Toiduohutusamet (edaspidi „toiduohutusamet“) jõudis oma 12. novembri 2019. aasta arvamuses (2) ja 27. jaanuari 2021. aasta arvamuses (3) järeldusele, et kavandatud kasutustingimuste korral ei avalda raud(III)tsitraatkelaat kahjulikku mõju loomade tervisele, tarbijate ohutusele ega keskkonnale. Toiduohutusamet jõudis järeldusele, et kõnealust söödalisandit tuleks käsitada hingamisteid ja nahka sensibiliseeriva ainena ning võimaliku silmi ärritava ainena. Seepärast leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige kõnealuse söödalisandi kasutajate tervisele. Toiduohutusamet jõudis järeldusele, et söödalisand võib parandada võõrdepõrsaste zootehnilisi näitajaid ning et seda järeldust võib laiendada piimapõrsastele perioodil, mil nad saavad tahket sööta, ning ekstrapoleerida kõigile vähemlevinud sealiikidele. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimise meetodi kohta.
                  
               
                     (5)
                  
                  
                     Raud(III)tsitraatkelaadi hindamisest nähtub, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seega tuleks lubada kõnealust ainet kasutada.
                  
               
                     (6)
                  
                  
                     Selleks, et viia kõnealuse aine ingliskeelne nimetus vastavusse muude rauda sisaldavate lubatud söödalisandite nimetustega, asendatakse ingliskeelses nimetuses sõna „ferric“ sõnaga „iron(III)“.
                  
               
                     (7)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Lisas kirjeldatud ainet, mis kuulub söödalisandite kategooriasse „zootehnilised söödalisandid“ ja funktsionaalrühma „muud zootehnilised söödalisandid“, lubatakse kasutada söödalisandina loomasöötades vastavalt lisas esitatud tingimustele.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 27. august 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 268, 18.10.2003, lk 29.
         
            (2)  EFSA Journal (2019); 17(11): 5916.
         
            (3)  EFSA Journal (2021); 19(3): 6455.
      
      
         
            LISA
            
                        
                           Söödalisandi identifitseerimisnumber
                        
                     
                     
                        
                           Loa hoidja nimi
                        
                     
                     
                        
                           Söödalisand
                        
                     
                     
                        
                           Koostis, keemiline valem, kirjeldus, analüüsimeetod
                        
                     
                     
                        
                           Loomaliik või -kategooria
                        
                     
                     
                        
                           Vanuse ülempiir
                        
                     
                     
                        
                           Miinimumsisaldus
                        
                     
                     
                        
                           Maksimumsisaldus
                        
                     
                     
                        
                           Muud sätted
                        
                     
                     
                        
                           Loa kehtivusaja lõpp
                        
                     
                  
                        
                           Söödalisandi sisaldus milligrammides 12 % niiskusesisaldusega täissööda kilogrammi kohta
                        
                     
                  
                        
                           Kategooria: zootehnilised lisandid. Funktsionaalrühm: muud zootehnilised söödalisandid (jõudlusnäitajate paranemine).
                        
                     
                  
                        4d22
                     
                     
                        Akeso Biomedical, Inc. USA, keda liidus esindab Pen & Tec Consulting SLU
                     
                     
                        Raud(III)tsitraatkelaat
                     
                     
                        
                           Söödalisandi koostis
                        
                        Raud(III)tsitraatkelaat pulbrina, mille
                        raud(III)sisaldus on vähemalt 15 %,
                        rauasisaldus kuni 20 % ja
                        niklisisaldus kuni 50 ppm
                        ning mis sisaldab 5–10 % värvilist mikromärgistusainet ja
                        mille niiskusesisaldus on kuni 10 %.
                     
                     
                        Põrsad ja vähemlevinud sealiigid (piima- ja võõrdepõrsad)
                     
                     
                        -
                     
                     
                        550
                     
                     
                        825
                     
                     
                        
                                    1.
                                 
                                 
                                    Söödalisand lisatakse söödale eelseguna.
                                 
                              
                                    2.
                                 
                                 
                                    Söödakäitlejad kehtestavad söödalisandi ja eelsegu kasutajatele kasutamiskorra ja võtavad korralduslikud meetmed, millega vähendatakse sissehingamisest, nahakaudsest kokkupuutest ja silma sattumisest tulenevaid võimalikke ohte, eelkõige seoses raskmetallide, sealhulgas nikli sisaldusega. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel asjakohaseid isikukaitsevahendeid, sealhulgas naha, silmade ja hingamisteede kaitsevahendeid.
                                 
                              
                                    3.
                                 
                                 
                                    Söödalisandi ja eelsegu märgistusel tuleb märkida:
                                    
                                                —
                                             
                                             
                                                rauasisaldus
                                             
                                          
                                                —
                                             
                                             
                                                mikromärgistusaine sisaldus
                                             
                                          
                              
                                    4.
                                 
                                 
                                    Raua üldsisalduse arvutamisel täissöödas võetakse arvesse söödalisandis sisalduva raua kogust.
                                 
                              
                     
                        19.9.2031
                     
                  
                        
                           Toimeaine kirjeldus
                        
                        2-hüdroksü-1,2,3-propaantrikarboksüülhape
                        Keemiline valem: C6H5FeO7
                        
                        CASi nr: 3522-50-7
                     
                  
                        
                           Analüüsimeetod
                            (1)
                        
                        Raua üldsisalduse määramine söödalisandis:
                        
                                    —
                                 
                                 
                                    induktiivsidestunud plasma aatomiemissioonspektromeetria (ICP-AES) (EN 15510) või
                                 
                              
                                    —
                                 
                                 
                                    induktiivsidestunud plasma aatomiemissioonspektromeetria (ICP-AES) rõhu all lagundamisega (EN 15621);
                                 
                              
                                    —
                                 
                                 
                                    aatomabsorptsioonspektromeetria (AAS) (EN ISO 6869).
                                 
                              Tsitraadisisalduse määramine söödalisandis:
                        
                                    —
                                 
                                 
                                    ioonivahetusega kõrgefektiivne vedelikkromatograafia (HPLC) UV-detektoriga.
                                 
                              Lisatud raud(III)tsitraatkelaadi sisalduse määramine eelsegudes, segasöödas ja söödamaterjalis:
                        
                                    —
                                 
                                 
                                    püsiva massisuhtega mikromärgistusaine värvkattega osakeste loendamine söödalisandis.
                                 
                              
                  
               (1)  Analüüsimeetodite üksikasjad on kättesaadavad referentlabori veebisaidil aadressil: https://ec.europa.eu/jrc/en/eurl/feed-additives/evaluation-reports.